पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोविड मरीजों के मौतों की संख्या बढ़ने पर जहां स्वास्थ्य विभाग चिंता में है वहीं स्थानीय निकायों को भी अब चिंता सताने लगी है। इसलिए स्थानीय निकायों ने कोरोना से मरने वालों के अंतिम संस्कार के लिए लकड़ी का जुगाड़ करने के लिए सरकार को डिमांड भेजी है।
नगर निगम, नगर परिषद, नारायणगढ़ व बराड़ा की नगरपालिकाओं ने 800 टन लकड़ी के बंदोबस्त के लिए सरकार को लिखा है। सबसे ज्यादा मौतें सिटी में हो रही हैं, इसलिए सिटी के रामबाग श्मशान घाट में हर रोज कोविड प्रोटोकाॅल के तहत संस्कार किए जा रहे हैं।
एक संस्कार करते वक्त लगभग करीब 5 क्विंटल लकड़ी का प्रयोग किया जा रहा है। इसलिए कहीं लकड़ी की कमी श्मशानघाटों को न झेलनी पड़े। इसलिए पहले से ही लकड़ी का प्रबंध करने के लिए निकाय जुट गए हैं।
कमेटी कर रही संस्कार, ये की डिमांड
श्मशान घाटों में लकड़ी की किसी प्रकार की कमी न आए। इसलिए सरकार ने सभी स्थानीय निकायों को इस बारे लिखा है कि उनके एरिया के श्मशान घाटों में कोविड प्रोटोकोल के तहत कितनी लकड़ी की आवश्यकता है।
इसके बाद सिटी नगर निगम ने 500 टन, कैंट नगर परिषद ने 150 टन, नारायणगढ़ नगर पालिका ने 100 टन तथा बराड़ा नगर पालिका ने 50 टन लकड़ी की डिमांड की है। कोविड के मरीजों की मृत्यु के बाद उनका अंतिम संस्कार स्थानीय स्तर पर निकाय विभाग की टीम कराती है। संस्कार के लिए जो लकड़ी प्रयोग होती है उसका खर्च नहीं लिया जाता ताकि कोरोना से मौत के बाद परिजनों पर किसी प्रकार का अतिरिक्त बोझ न पड़े।
सरकार ने कोविड से हुई मृत्यु के बाद शव का संस्कार करने के लिए कमेटी का गठन किया हुआ है। कमेटी ही मृतकों के संस्कार कराती है। मृतकों के परिजनों से किसी प्रकार का पैसा लकड़ी का नहीं लिया जाता। आने वाले वक्त महामारी क्या रूप लेती है। इसी को लेकर नगर पालिका ने पहले से ही तैयारी की है ताकि किसी प्रकार की दिक्कत न आए। इसलिए नगर पालिका की तरफ से डिस्ट्रिक्ट म्युनिसिपल कमिश्नर को लकड़ी की डिमांड भेजी गई है।
श्रवण कुमार, चेयरमैन, नगरपालिका, नारायणगढ़।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn